75. ΝΟΜΟΣ υπ’ αριθ. 1056 της 25/30 Ιουν. 1980 (ΦΕΚ Α΄ 152) Περί κυρώσεως της Πράξεως Νομοθετικού Περιεχομένου του Προέδρου της Δημοκρατίας «περί εξοφλήσεως των οφειλών προς Ασφαλιστικούς Οργανισμούς καταβλητέων κατά το διάστημα της απεργίας των τραπεζοϋπαλλήλων». ΄Αρθρον πρώτον.-Κυρούται η από 22 Μαρτ. 1980 Πράξις Νομοθετικού Περιεχομένου του Προέδρου της Δημοκρατίας «περί εξοφλήσεως των οφειλών προς Ασφαλιστικούς Οργανισμούς καταβλητέων κατά το διάστημα της απεργίας των τραπεζοϋπαλλήλων», εκδοθείσα κατ’ εφαρμογήν της παρ. 1 του άρθρ. 44 του Συντάγματος, λόγω εξαιρετικώς επειγούσης και απροβλέπτου ανάγκης και δημοσιευθείσα εις το υπ’ αριθ. 67 της 22 Μαρτ. 1980 ΦΕΚ, τεύχος Α΄, της οποίας το περιεχόμενον έχει ούτω: ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ Περί εξοφλήσεως των οφειλών προς Ασφαλιστικούς οργανισμούς καταβλητέων κατά το διάστημα της απεργίας των τραπεζοϋπαλλήλων. Έχοντες υπ’ όψει: 1.Το άρθρ. 44 παρ. 1 του Συντάγματος. 2.Την εκ της απεργίας των τραπεζοϋπαλλήλων αδικαιολόγητον επιβάρυνσιν των επιχειρήσεων δια τόκων και προσθέτων τελών και την συνεπεία ταύτης δημιουργηθείσαν εξαιρετικώς επείγουσαν, έκτακτον και απρόβλεπτον ανάγκην αντιμετωπίσεως ταύτης. 3.Την δυσχέρειαν εκδόσεως νόσου εντός βραχέος χρόνου, ως επιβάλλεται κατά την συνήθη διαδικασίαν, προτάσει του ημετέρου Υπουργικού Συμβουλίου, αποφασίζομεν: Άρθρον πρώτον.-Οφειλαί προς Ασφαλιστικούς εν γένει Οργανισμούς των οποίων η προθεσμία καταβολής των έληξε κατά το χρονικόν διάστημα από 17 Ιαν. 1980 μέχρι 24 Φεβρ. 1980, θεωρούνται εμπροθέσμως καταβληθείσαι, εφ’ όσον εξοφληθούν μέχρι 31 Μαρτ. 1980. Μέχρι της αυτής ως άνω ημερομηνίας παρατείνονται αι προθεσμίαι περί ων αι διατάξεις των άρθρ. 11 και 12 του Νόμ. 984/1979. Άρθρον δεύτερον.-Προς έκτακτον οικονομικήν ενίσχυσιν του Ταμείου Ασφαλίσεως Επαγγελματιών και Βιοτεχνών Ελλάδος (ΤΕΒΕ) χορηγείται εις τούτο εφ’ άπαξ ποσόν 600.000.000 δραχμών εκ του αποθεματικού του τακτικού Προϋπολογισμού του Κράτους οικονομικού έτους 1980. Άρθρο τρίτο.-(Προστίθεται περίοδος στο τέλος της παρ. 1 άρθρ. 4 Νόμ. 984/1979, ΦΕΚ Α΄ 244, τόμ. 39Ε, σελ. 1390,230). Άρθρο τέταρτο.-(Αντικαθίσταται η παρ. 1 άρθρ. 6 Ν.Δ. 886/1971, ΦΕΚ Α΄ 109, τόμ. 35Α, σελ. 440,07). Άρθρον πέμπτον.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 